CELEX: 62020CN0267
Language: hr
Date: 2020-06-15 00:00:00
Title: Predmet C-267/20: Zahtjev za prethodnu odluku koji je 15. lipnja 2020. uputila Audiencia Provincial de León (Španjolska) – AB Volvo i DAF TRUCKS N.V. protiv RM

28.9.2020   
            
            
               HR
            
            
               Službeni list Europske unije
            
            
               C 320/8
            
         
      Zahtjev za prethodnu odluku koji je 15. lipnja 2020. uputila Audiencia Provincial de León (Španjolska) – AB Volvo i DAF TRUCKS N.V. protiv RM
      (Predmet C-267/20)
      (2020/C 320/10)
      Jezik postupka: španjolski
      
         Sud koji je uputio zahtjev
      
      Audiencia Provincial de León
      
         Stranke glavnog postupka
      
      
         Žalitelji: AB Volvo i DAF TRUCKS N.V.
      
         Druga stranka u postupku: RM
      
         Prethodna pitanja
      
      
                  1.
               
               
                  Treba li članak 101. UFEU-a i načelo djelotvornosti tumačiti na način da im se protivi tumačenje nacionalnog pravila prema kojem se rok za pokretanje postupka od pet godina predviđen člankom 10. Direktive kao i člankom 17. o sudskoj procjeni štete ne primjenjuje retroaktivno, a prema kojem se retroaktivnost utvrđuje s obzirom na datum izricanja kazne, a ne na datum pokretanja postupka?
               
            
                  2.
               
               
                  Treba li članak 22. stavak 2. Direktive 2014/104/EU (1) i pojam, „retroaktivni učinak” tumačiti na način da se njezin članak 10. primjenjuje na tužbu poput one o kojoj je riječ u glavnom postupku, koja se, iako je podnesena nakon stupanja na snagu Direktive i provedbenih propisa, ipak odnosi na ranije činjenice ili sankcije?
               
            
                  3.
               
               
                  Treba li pri primjeni odredbe poput one iz članka 76. Leya de la Defensa de la Competencia (Zakon o zaštiti tržišnog natjecanja) članak 17. Direktive 2014/104/EU o sudskoj procjeni štete tumačiti na način da je riječ o postupovnom pravilu koje se primjenjuje na glavni postupak koji je pokrenut nakon stupanja na snagu nacionalnog provedbenog propisa?
               
            
         (1)  Direktiva 2014/104/EU Europskog parlamenta i Vijeća od 26. studenoga 2014. o određenim pravilima kojima se uređuju postupci za naknadu štete prema nacionalnom pravu za kršenje odredaba prava tržišnog natjecanja država članica i Europske unije (SL 2014., L 349, str. 1.)